CELEX: 31987D0266
Language: ro
Date: 1987-05-08 00:00:00
Title: Decizia Comisiei din 8 mai 1987 privind recunoașterea faptului că regimul de control medical al personalului prezentat de Țările de Jos oferă garanții echivalente

03/Volumul 06
            
            
               RO
            
            
               Jurnalul Ofícial al Uniunii Europene
            
            
               56
            
         31987D0266
   
               L 126/20
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 8 mai 1987
   privind recunoașterea faptului că regimul de control medical al personalului prezentat de Țările de Jos oferă garanții echivalente
   (87/266/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 64/433/CEE a Consiliului din 26 iunie 1964 privind problemele de sănătate în domeniul schimburilor intracomunitare de cărnuri proaspete (1), astfel cum a fost modificată ultima dată prin Directiva 86/587/CEE (2), în special anexa I capitolul IV punctul 24,
   având în vedere Directiva 71/118/CEE a Consiliului din 15 februarie 1971 privind problemele de sănătate care afectează schimburile cu carne proaspăta de pasăre (3), astfel cum a fost modificată ultima dată prin Regulamentul (CEE) nr. 3768/85 (4), în special anexa I capitolul III punctul 12,
   având în vedere Directiva 77/99/CEE a Consiliului din 21 decembrie 1976 privind problemele de sănătate care afectează schimburile intracomunitare cu preparate din carne (5), astfel cum a fost modificată ultima dată prin Regulamentul (CEE) nr. 3768/85, în special anexa A capitolul II punctul 17,
   întrucât, în conformitate cu anexa I capitolul IV punctul 24 din Directiva 64/433/CEE, anexa I capitolul III punctul 12 din Directiva 71/118/CEE și anexa A capitolul II punctul 17 din Directiva 77/99/CEE, este de competența Comisiei, în conformitate cu procedura prevăzută la articolele 16, 12a și, respectiv, 19 din directivele menționate, de a recunoaște un regim de control medical al personalului care oferă garanții echivalente cu cel bazat pe reînnoirea medicală anuală a certificatului medical;
   întrucât, prin scrisorile din 20 octombrie 1986 și din 13 februarie 1987, cât și printr-o notă din 25 martie 1987, autoritățile din Țările de Jos au comunicat Comisiei un regim alternativ de control medical al personalului;
   întrucât, după examinare în cursul reuniunii Comitetului veterinar permanent din 25 martie 1987, respectivul regim alternativ, așa cum figurează la anexa din prezenta decizie, poate fi considerat ca oferind garanții echivalente cu reînnoirea anuală a certificatului medical;
   întrucât măsurile prevăzute de prezenta decizie sunt conforme cu avizul Comitetului veterinar permanent,
   ADOPTĂ PREZENTA DIRECTIVĂ:
   Articolul 1
   Regimul de control medical al personalului care manipulează carne proaspătă, carne proaspătă de pasăre și preparate din carne, prezentat de Țările de Jos și în forma în care figurează în anexă, este recunoscut ca oferind garanții echivalente cu cel bazat pe reînnoirea anuală a certificatului medical.
   Articolul 2
   Prezenta decizie se adresează statelor membre.
   
      Adoptată la Bruxelles, 8 mai 1987.
      
         
            Pentru Comisie
         
         Frans ANDRIESSEN
         
         
            Vicepreședinte
         
      
   
   
      (1)  JO 121, 29.7.1964, p. 2012/64.
   
      (2)  JO L 339, 2.12.1986, p. 26.
   
      (3)  JO L 55, 8.3.1971, p. 23.
   
      (4)  JO L 362, 31.12.1985, p. 8.
   
      (5)  JO L 26, 31.1.1977, p. 85.
   ANEXĂ
   REGIM ALTERNATIV DE CONTROL MEDICAL AL PERSONALULUI CARE MANIPULEAZĂ CARNE PROASPĂTĂ, CARNE DE PASĂRE ȘI PREPARATE DIN CARNE, PREZENTAT DE AUTORITĂȚILE OLANDEZE
   A.   Examen medical la angajare
   Orice persoană a cărei profesie constă în manipularea sau prelucrarea cărnii, a cărnii de pasăre sau a preparatelor din carne este supusă unui examen medical pentru a determina starea sănătății sale. Acest examen este o condiție pentru angajare.
   Acest control, care permite aprecierea, din punct de vedere medical, a riscului de contaminare de către persoana respectivă, trebuie să cuprindă un examen al antecedentelor medicale pe baza unui chestionar (a se vedea punctul E), care trebuie apreciat de către un medic, precum și un examen medical general efectuat de un medic.
   Acest examen poate de asemenea să cuprindă anumite teste, dacă medicul consideră necesar.
   B.   Examen (anual) de rutină
   De fiecare dată când autoritatea medicală interesată (care răspunde de întreprindere) consideră necesar, și în special în ipoteza că ar plana vreo bănuială legată de una din bolile menționate la chestionarele de la punctele E și F, dar cel puțin o dată pe an, starea sănătății personalului vizat la punctul A trebuie apreciată pe baza unui chestionar (a se vedea punctul F).
   Chestionarele completate de personal sunt comunicate autorității medicale interesate. Medicul trebuie să semneze aceste declarații, după care „certificatul medical” est prelungit oficial pe o perioadă de un an. Când, pe baza chestionarelor completate sau pe baza altor informații, medicul consideră că, într-o situație dată, un examen general sau un examen special aprofundat este necesar, eventuala prelungire a certificatului medical poate fi condiționată de rezultatul examenului menționat. Un astfel de examen poate de asemenea să conțină anumite teste, dacă medicul consideră că este necesar.
   Dacă există motive epidemiologice sau clinice justificate, autoritatea medicală (care răspunde de întreprindere) urmărește ca persoanele care ar putea contamina carnea, carnea de pasăre, preparatele din carne să nu mai lucreze sau să manipuleze carnea proaspătă, carnea de pasăre sau preparatele din carne.
   C.   Pregătire în materie de igienă
   Orice persoană care prelucrează sau manipulează carnea proaspătă, carnea de pasăre sau preparatele din carne trebuie să aibă o pregătire corespunzătoare, în special în ceea ce privește răspunderea sa în materie de produse alimentare și de igienă personală.
   D.   Notă explicativă
   Deși un raport medical făcut înainte de angajare nu poate garanta în mod absolut că persoana în cauză nu transmite nici o boală, este bine ca, în momentul angajării, accentul să fie pus pe exigențele fundamentale ale sănătății publice, de exemplu, subliniind răspunderea persoanei respective în ceea ce privește igiena generală și obligația de a declara orice boală contagioasă pe care ar putea s-o contracteze în timpul serviciului.
   În această privință, se impune ca persoana respectivă să primească informațiile necesare despre rolul pe care ar putea să-l joace ca vector de boli.
   Examenul medical de rutină (de obicei anual) al personalului destinat prelucrării sau manipulării cărnii, a cărnii de pasăre sau a preparatelor din carne se efectuează de ani de zile în unele țări pentru a diminua riscul ca persoana în cauză să transmită consumatorului microorganisme patogene prin carne, carne de pasăre sau preparate din carne.
   Diverse reuniuni internaționale au fost consacrate problemei examenului de rutină, și anume, dacă un asemenea examen - mai ales al materiilor fecale - trebuie să facă parte obligatoriu din măsurile vizând protecția consumatorului împotriva bolilor infecțioase care ar putea fi transmise prin carne, carne de pasăre sau preparate din carne. Valoarea acestui examen de rutină relativ la enterobacteriile conținute în materiile fecale a fost contestată în repetate rânduri.
   După studierea raporturilor relative la reuniunile menționate mai sus, putem trage concluzia că examenul de rutină (în special analiza eșantionului de fecale) nu contribuie în mod determinant la prevenirea transmiterii bolilor infecțioase consumatorului prin intermediul cărnii, cărnii de pasăre sau preparatelor din carne; altfel spus, examenul periodic al fecalelor și al urinei membrilor personalului pentru a descoperi eventuale salmonele și shigella nu se mai impune. Acest examen nu trebuie efectuat decât dacă există motive epidemiologice sau clinice pentru a-l face.
   E.   Certificat medical pentru persoanele care se angajează în unitățile sectorului alimentar
   
      (Se completează în prezența medicului)
   
      
   F.   Certificat medical pentru persoanele care lucrează în întreprinderile din sectorul alimentar
   
      (Această declarație completată trebuie predată imediat autorității medicale care răspunde de întreprindere)